વિપક્ષ કોંગ્રેસના ઉપનેતા અને વોર્ડ નં. ૧૦ના કોર્પોરેટર મનસુખભાઇ કાલરીયાએ કોર્પોરેશનની માધ્યમિક અને ઉચ્ચતર માધ્યમિક શાળાના પરીણામ અંગે તથા દુષીત પાણી અંગે, કાર્પેટ વેરાના બીલ નહિ મળવા અંગે વિ. પ્રશ્નો રજુ કર્યા છે. તથા વિપક્ષી નેતા વશરામભાઇ સાગઠીયાને શહેરમાં કેટલા ડીમોલીશન થયા? તથા કેટલી નોટીસો અપાઇ? તે અંગે તેમજ શહેરમાં ઓપો અને વીવો મોબાઇલ કંપનીના કેટલા હોર્ડીંગ બોર્ડ લાગેલા છે? કેટલાની મંજુરી છે? કેટલાનો દંડ વસુલ્યો? વિગેરે પ્રશ્નો રજુ થયા છે. જયારે કોંગ્રેસના વોર્ડ નં. ૧પ ના કોર્પોરેટર ભાનુબેન સોરાણીએ ડીમોલીશન અંગે કેટલી નોટીસ અપાઇ છે? તથા ટીપી વિભાગે કેટલા મકાનોને કંમ્પલીશન સર્ટીફીકેટ આપ્યા છે? વિગેરે પ્રશ્નો રજુ કર્યા છે.